OCEAN ปิดลบ 13% สวนดัชนีบวก 30 จุด หลังราคาน้ำมันปาล์มดิ่ง-เพิ่มทุนROกว่า603ล้านหุ้น
OCEAN ปิดลบ 13% สวนดัชนีบวก 30 จุด หลังราคาน้ำมันปาล์มดิ่ง-เพิ่มทุน RO กว่า 603 ล้านหุ้น โดยปิดตลาดวันนี้อยู่ที่ระดับ 4.58 บาท ลบ 0.67 บาท หรือ 12.76% สูงสุดที่ระดับ 5.20 บาท ต่ำสุดที่ระดับ 4.38 บาท มูลค่าการซื้อขาย 91.26ล้านบาท ขณะทีดัชนีตลาดหุ้นโดยรวมบวก 30.81 จุด
3 ธ.ค. 2561

ผู้สื่อข่าวรายงานว่า ราคาหุ้น บริษัท โอเชี่ยน คอมเมิรช จำกัด (มหาชน) หรือ OCEAN ปิดตลาดวันนี้อยู่ที่ระดับ 4.58 บาท ลบ 0.67 บาท หรือ 12.76% สูงสุดที่ระดับ 5.20 บาท ต่ำสุดที่ระดับ 4.38 บาท มูลค่าการซื้อขาย 91.26ล้านบาท ขณะทีดัชนีตลาดหุ้นโดยรวมบวก 30.81 จุด

ทั้งนี้ ปัจจัยที่คาดว่าส่งผลให้ราคาหุ้น OCEAN ปรับตัวลดลงอย่างหนักในวันนี้ มาจากราคาน้ำมันปาล์มที่ปรับตัวลดลง โดยในสัปดาห์ที่ผ่านมา ราคาน้ำมันปาล์มลดลง 1.10%เทียบกับสัปดาห์ก่อน เนื่องจากมาเลเซียรายงานปริมาณส่งออกน้ำมันปาล์มวันที่ 1-20 พ.ย.ลดลง 3.2% เทียบกับเดือนก่อน ขณะที่ผลผลิตในอีก 2 เดือนข้างหน้ายังมีแนวโน้มเพิ่มขึ้น
อย่างไรก็ตาม ราคาน้ำตาลเพิ่มขึ้น +0.77% จากสัปดาห์ก่อน เนื่องจากการปรับประมาณการผลผลิตน้ำตาลอินเดียปี 2562 ลงจากเดิมจากภัยแล้งและโรคระบาด ส่วนราคายางพาราเพิ่มขึ้น +0.73% จากสัปดาห์ก่อน และราคาถั่วเหลืองเพิ่มขึ้น 0.14% จากสัปดาห์ก่อน เพราะสถานการณ์สงครามการค้าสหรัฐ-จีนคลี่คลายหลังประธานาธิบดีสหรัฐและจีนประกาศข้อตกลงชะลอจะไม่เพิ่มเพดานภาษีนำเข้าซึ่งกันและกันเป็นระยะเวลา 90 วัน
ขณะที่ เมื่อวันที่ 27 พ.ย.61 คณะกรรมการบริษัทพิจารณาอนุมัติการเพิ่มทุนจดทะเบียนของบริษัทฯ จำนวน 150,806,129.75 บาท จากทุนจดทะเบียนเดิม จำนวน 301,612,259.75 บาท เป็นทุนจดทะเบียนจำนวน 452,418,389.50 บาท โดยการออกหุ้นสามัญเพิ่มทุนจำนวนไม่เกิน 603,224,519 หุ้น มูลค่าที่ตราไว้หุ้นละ 0.25 บาท เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญเพิ่มทุนของบริษัทฯ ซึ่งออกและจัดสรรให้แก่ผู้ถือหุ้นเดิมของบริษัทฯ ตามสัดส่วนการถือหุ้น (Right Offering)
นอกจากนี้ผลการดำเนินงานของบริษัทในช่วง 9 เดือนที่ผ่านมายังมีผลขาดทุนสุทธิ 45.32 ล้านบาท เพิ่มขึ้นจากงวดเดียวกันของปีก่อนที่มีผลขาดทุน 22.57 ล้านบาท
ขณะที่ตลาดหลักทรัพย์แห่งประเทศไทย (ตลท.) ประกาศขยาย Cash Balance ออกไปถึงวันที่ 14 ธ.ค.61